**Rutine for bekymring rundt elever og henvisning til PPT**

**Nivå 0**

* Skolens bekymring
* Det er viktig at skolen involverer eleven og foreldre. Ved vansker med lesing/skriving bør det foretas samsynssjekk hos spesialoptiker
* Hvis eleven viser svake resultater, skal eleven drøftes i internt på skolen. Skolen skal iverksatte gode og systematiske tiltak over tid. Tiltakene skal evalueres underveis og de skal loggføres, som intern dokumentasjon
* Elevens resultater etter iverksatte pedagogiske tiltak drøftes internt på skolemøte, mellom lærere, ressurslærere og nærmeste leder
* *Intensiv opplæring* for elever fra 1. til 4. trinn: Det er en del av den ordinære tilpassede opplæringen. Det skal være en kortvarig og målrettet innsats fra skolen i lesing, skriving eller regning for elevene som har behov for det. Hvis en elev skårer under kritisk nivå på en kartleggingsprøve, tilsier dette at eleven må følges opp av skolen. Skolens plikt til å tilby intensiv opplæring blir utløst når en elev står i fare for å bli hengende etter i lesing, skriving eller regning. Målet er at elever som trenger det, raskt skal få egnet støtte og oppfølging slik at problemene ikke får mulighet til å utvikle og forsterke seg videre i opplæringsløpet

**Nivå 1**

1. **Vurdering av elevens utbytte av den ordinære opplæringen**
* Skolen har ansvar for å vurdere om eleven får tilfredsstillende utbytte av den ordinære opplæringen. For å finne ut av dette, skal skolen gjennomføre systematiske kartlegginger av elevens ferdigheter i fag (jf. Veilederen spesialundervisning, kap.2.1): *“Skolen må kartlegge innholdet i den ordinære opplæringen for å avgjøre om en elev får et tilfredsstillende utbytte av den ordinære opplæringen. Punkter til bruk i kartleggingsarbeidet:*
* ***Målene*** *for opplæringen og hvordan disse ivaretas i den ordinære opplæringen.*
* ***Innholdet*** *i opplæringen.*
* ***Rammene*** *for opplæringen: gruppens størrelse, bruk av mindre grupper i opplæringen, antall lærere, hjelpemidler som brukes.*
* ***Elevenes forutsetninger og behov****; tilpasset opplæring, særlige behov i elevgruppen? Hvor mye individuell hjelp eller veiledning og tilpasning gis innenfor gruppen?*
* ***Differensieringstiltak;*** *hvilke organisatoriske og pedagogiske differensieringstiltak brukes? Hvor mye oppfølging gis til den enkelte eleven?”*
* Dersom en elev fortsatt ikke har utbytte av opplæringen, skal eleven drøftes videre med PPT. Kontaktlærer innhenter samtykke til å drøfte eleven med PPT. Det vil ofte være behov for å avtale nye tiltak som skal iverksettes i et avtalt tidsrom, før PPT inviteres igjen til ny drøfting.
* Opplæringsloven § 5-4, første ledd, pålegger skolen å prøve ut tiltak innenfor det ordinære opplæringstilbudet før eleven evt. henvises til PPT.

**Nivå 2**

1. **Vurdering for henvisning til PPT**
* Nytt *ressursmøte* om eleven. Der avdelingsleder, kontaktlærer og ressurslærere deltar. Foresatte og eleven inviteres til å være med på dette møtet. Kontaktlærer forsikrer seg om at samtykke til å drøfte eleven med PPT fortsatt gjelder, hvis foreldrene ikke deltar
* Her vurderes effekten av tiltakene og/eller behov for veiledning fra PPT
* Når tiltakene vurderes og det vises at elevens opplæringsbehov fortsatt ikke kan dekkes innenfor den ordinære opplæringen, henvises eleven til PPT
* Elever med spesifikke vansker innenfor grunnleggende ferdigheter, henvises for utredning (ikke nødvendigvis spesialundervisning). Dysleksi/dyskalkuli utredes fra 4. trinn eller senere.
* Elever med omfattende konsentrasjon- og oppmerksomhetsvansker kan henvises til PPT for utredning og evt. veiledning i forbindelse med skolesituasjonen.
* Når det er avtalt at eleven skal henvises til PPT, skal elevens foreldre skrive under på henvisningen.
* Skolen skal sørge for å sende henvisningen uten ugrunnet opphold (jf. fvl. § 11 a), etter at saken er drøftet på ressursmøte med PPT og foresatte. Dersom PPT ikke mottar henvisning i løpet av 3 mnd, må den drøftes på nytt i ressursteam med PPT og foresatte.
* Mangelfull henvisning sendes tilbake til skolen. Foresatte informeres om det.